Downloaded from YTS.MX
‪(ผลงานภาพยนตร์สารคดีจาก NETFLIX)
Official YIFY movies site: YTS.MX
‪ผมดูวอลเตอร์ เมอร์คาโดมาตั้งแต่เด็ก ‪ผมได้แต่คิดว่า
‪เขาเล่นใหญ่แค่ไหน
‪เขาเลิศเลอแค่ไหน
‪ผมนึกไม่ออกว่าจะมีนักโหราศาสตร์ ‪ที่พูดภาษาอังกฤษคนไหน
‪ที่ตรึงความสนใจคน ‪หลายล้านครัวเรือนได้อยู่หมัด
‪แต่วอลเตอร์ทำได้
‪ครั้งแรกที่ได้เห็นวอลเตอร์ เมอร์คาโด ‪ทางโทรทัศน์ ผมอึ้งไปเลย
‪ผมงงเลย "นี่ฉันดูอะไรอยู่เนี่ย"
‪ถ้ายังรักได้ ถ้ายังได้รับความรัก ‪มันไม่ดีตรงไหน
‪นี่ผู้หญิงเหรอ
‪หรือว่าผู้ชาย
‪ผู้วิเศษหรือเปล่า
‪เขาเป็นหมุดหมายในวัยเด็กของเรา
‪ไปบ้านไหนก็ดูวอลเตอร์ เมอร์คาโดกันทั้งนั้น
‪ทุกคนจะเงียบ รอให้ถึงราศีของตัวเอง
‪วอลเตอร์แตกต่าง
‪เขาไม่เหมือนใคร เป็นผู้บุกเบิก
‪วอลเตอร์ เมอร์คาโด ผู้เปี่ยมความสามารถ
‪- รู้จักวอลเตอร์ เมอร์คาโดไหม ‪- รู้สิ
‪คนบางกลุ่มที่ใช้ภาษาอังกฤษ
‪ไม่เข้าใจว่าชุมชนคนใช้ภาษาสเปน ‪รักคุณมากแค่ไหน
‪คุณยิ่งใหญ่ว่าพระเยซูคริสต์อีกใช่ไหม
‪เขาทำให้ผมเชื่อ ‪โดยใช้เพียงวาทศิลป์
‪จงนึกถึงสิ่งที่คุณต้องการ
‪นึกภาพความฝันให้แจ่มชัด
‪แล้วมันจะเป็นของคุณ
‪ผมมองว่าเขาเป็นขุมพลังบวก
‪เขาส่งพลังบวกมาให้คุณ ‪ผ่านทางโทรทัศน์
‪ไล่ไปทีละราศี
‪จงทำตามหัวใจ เพราะหัวใจไม่เคยผิดพลาด
‪แล้วปิดท้ายด้วย ‪"ความรักมากมายมหาศาล"
‪แล้วจู่ๆ เขาก็หายตัวไป
‪มีคนโทรมาถามเยอะมาก
‪ถามผมว่า ‪"เกิดอะไรขึ้นกับวอลเตอร์ เมอร์คาโด"
‪ผมไม่รู้
‪ผมติดต่อวอลเตอร์ไม่ได้เลย
‪เขาคงไปอยู่เม็กซิโก
‪ผมสันนิษฐานว่าเขาคงไม่อยากออกสื่อตอนแก่
‪เขาป่วยเลยเกษียณตัวเอง
‪พักอยู่ในคฤหาสน์ในปวยร์โตรีโก ‪เป็นเหมือนป้อมปราการ
‪ที่ห้ามใครเข้าไป
‪เขาตายมาแล้วสองครั้ง
‪สองครั้ง
‪ได้ยินมาว่าเขาพักอยู่ในย่านโกรฟ
‪เขาอาจเป็นเอเลี่ยน
‪ที่มาจากต่างดาว
‪ผู้คนลือกันไปทั่ว
‪มโนกันไปใหญ่โต
‪วอลเตอร์ เมอร์คาโดอยู่ไหน ‪เกิดอะไรขึ้นกับเขา
‪เราคิดถึงเขา
‪เราคิดถึงเขามาก
‪(ซานฆวน ‪ปวยร์โตรีโก)
‪(ผลงานภาพยนตร์สารคดีจาก NETFLIX)
‪พวกนี้เป็นรายการเก่าๆ เก่ามาก
‪ผู้นำทางจิตวิญญาณที่ประสบความสำเร็จอย่างสูง
‪ได้ตั้งตนเป็นผู้กุมอำนาจนำ
‪ทั้งในด้านโหราศาสตร์และรหัสยลัทธิ
‪ดูสิ วิลลี่
‪วอลเตอร์ เมอร์คาโดเป็นแขกรับเชิญ ‪ในรายการทีวีชื่อดังมากมาย
‪ดูสิ
‪ดูแล้วน้ำตาจะไหล
‪ฉันว่าในบางครั้ง สิ่งเลวร้าย ‪ก็จำเป็นต่อการเติบโต
‪ฉันเจอปัญหาหนักๆ มามาก
‪ทรมานมามาก
‪สูญเสียไปก็มาก
‪ฉันอยากเล่าเรื่องนี้ให้คุณฟัง
‪โอเค
‪พร้อมแล้ว
‪(ปวยร์โตรีโก ‪1932)
‪ฉันเกิดในชนบท
‪รอบๆ บ้านมีเกษตรกรทำงานมากมาย
‪จนมาก จนสุดๆ
‪สมัยยังเด็ก
‪ฉันขี้อายมาก
‪ไม่มั่นใจ
‪แม่ก็ห่วงฉันจนเกินเหตุ
‪ฉันเป็นเด็กช่างฝัน ‪ฉันฝันอยู่เสมอ
‪(ผู้วิเศษ)
‪อยู่มาวันหนึ่ง มีนก...
‪ตกลงมาในสนามหญ้า
‪มันกำลังจะตาย
‪ฉันหยิบนกตัวนั้นขึ้นมา และเริ่ม...
‪ภาวนา มอบพลังชีวิตให้นกตัวนั้น
‪เพื่อนบ้านคนหนึ่งมองอยู่
‪ฉันบอกว่า "แกต้องไม่ตาย ‪เจ้านกน้อย แกต้องรอด"
‪แล้วเจ้านกน้อยก็เริ่มกระพือปีก
‪เริ่มอาการดีขึ้น
‪และบินออกไป
‪เพื่อนบ้านคนนั้นบอกว่า ‪"อ๊ะ เด็กคนนี้ได้รับพรจากพระเจ้า
‪เพื่อช่วยเหลือและรักษาผู้คน"
‪แล้วเริ่มเอาเรื่องฉันไปพูดต่อ
‪ชาวบ้านก็มาเคาะประตูบ้านฉัน
‪บอกแม่ฉันว่า "ขอพบวอลเตอร์หน่อยเถอะ"
‪แม่จึงจับฉันนั่งเก้าอี้ตัวเล็กๆ ‪และให้ชาวบ้านเข้ามาสัมผัสตัว
‪สัมผัส
‪แล้วฉันก็กลายเป็น ‪"วอลเตอร์ หนูน้อยปาฏิหาริย์"
‪ตั้งแต่ฉันเกิดมา
‪ฉันรู้ว่าฉันไม่เหมือนคนอื่น
‪เวลาเห็นเด็กผู้ชายคนอื่นๆ ‪ฉันก็รู้ว่าชีวิตฉันไม่เหมือนพวกเขา
‪พี่ชายฉันเอาแต่ขี่ม้า
‪ปลูกอ้อย อยู่กับพ่อ
‪ส่วนฉันอยู่กับแม่ ‪เล่นเปียโน อ่านหนังสือ
‪ฉันไม่เหมือนคนอื่นเลย
‪แม่บอกว่า "ถ้าตัวเองแตกต่าง ‪ก็แตกต่างไปเถอะ
‪ไม่เห็นต้องกังวลเลย"
‪การเป็นคนที่แตกต่างคือพรสวรรค์
‪การเป็นคนสามัญคือความดาษดื่น
‪ณ ตอนนั้น ฉันตัดสินใจ
‪"ฉันจะทำให้ตัวตนของฉัน ‪เด่นดังที่สุดให้ได้เลย"
‪ฉันมั่นใจว่าแรงกระตุ้นนั้น ‪จะกลายเป็นสิ่งที่ทรงอิทธิพลมากๆ
‪เจ้าหมา
‪หมาน้อย
‪วิลลี่
‪ว่าไง วอลเตอร์
‪- ขอวิตามิน ‪- ได้เลย
‪นี่คืออาหารเสริมที่วอลเตอร์กิน
‪น้ำมันปลาแซลมอนเพื่อลดคอเลสเตอรอล
‪ขวดนี้บำรุงดวงตา
‪คอลลาเจนเปปไทด์
‪น้ำมันตับปลาค็อด
‪พิกโนจินอล
‪โปรตีนผง
‪ผมชื่อวิลลี่ อาคอสต้า
‪เป็นผู้ช่วยของวอลเตอร์ เมอร์คาโด ‪มานานหลายปีแล้ว
‪นานมาก
‪เป็นมือขวาของเขาสินะคะ
‪มือซ้ายก็เป็น
‪ผมมีของฝากมาให้รูโน่ด้วย
‪ทิชชูเปียก
‪- หมาฉันไม่ได้ตัวเหม็น ‪- เหม็นสิ เหม็นจะตาย
‪(รูโน่ ‪สุนัขของวอลเตอร์)
‪ไม่เลย มันไม่ได้ตัวเหม็น
‪ผมเข้ามาในชีวิตวอลเตอร์ตั้งแต่ยังหนุ่ม
‪ตอนนี้ก็ยังหนุ่มอยู่
‪แต่ผมอายุน้อยกว่านี้มาก ‪ตอนที่เข้ามาในชีวิตวอลเตอร์
‪วิลลี่เป็นเหมือนคนในครอบครัว
‪ฉันมีหลานหลายคน
‪อิวอนน์
‪เบตตี้
‪บิบิกับดาน์เนตต์
‪และคาร์เมนซิต้ากับชาริโต
‪ราศีอะไรจ๊ะ
‪น้องเกิดราศีธนู
‪ส่วนนี่ราศีมีน
‪ฉันรักครอบครัว
‪แต่วิลลี่อยู่ข้างฉันเสมอ
‪คอยช่วยจัดการเสื้อผ้า
‪เครื่องแต่งกายของฉัน
‪ผมทำหน้าที่หลายอย่าง
‪คอยช่วยทุกอย่างที่วอลเตอร์ต้องการ
‪พาวอลเตอร์ไปซื้อของ ‪ไปดูหนังเป็นเพื่อนวอลเตอร์
‪เราบินไปหลายๆ ที่ด้วยกัน
‪พักโรงแรมเดียวกัน ห้องเดียวกัน
‪เขารู้ความลับของฉันทุกอย่าง
‪ความลับเล็กๆ น้อยๆ ก็รู้
‪- นี่ ต้องกินคุกกี้ด้วยสิ ‪- ขอบคุณ
‪- มันดีต่อร่างกายนะ ‪- อยากเห็นฉันอ้วนเหรอ
‪ไม่ได้อ้วน แค่สุขภาพดี
‪- ฉันสุขภาพดีอยู่แล้ว ‪- ผมรู้
‪ผมปกป้องวอลเตอร์จากทุกสิ่งทุกอย่าง
‪อย่าไปพูดจาว่าร้ายเขาแล้วกัน
‪ห้ามให้รูโน่กินคุกกี้นะ
‪จ้า
‪(ซานฆวน ‪1950)
‪ปวยร์โตรีโกเหมือนถูกคลื่นศิลปะถาโถม
‪ทุกคนคิดแต่เรื่องศิลปะ
‪ฉันลงเรียนเต้นรำ ‪ที่มหาวิทยาลัยปวยร์โตรีโก
‪ฉันหลงใหลในการเต้นรำ
‪ปวยร์โตรีโกเป็นเกาะเล็กๆ
‪ฉันเหมือนใช้ชีวิตล่วงหน้าไปแล้ว 100 ปี
‪แต่ฉันก็เต้นต่อไป
‪แต่มีงานแสดงด้วยนะ ‪ฉันเล่นละครเวทีหลายเรื่อง
‪หลังจากนั้นก็มาแสดงละครทีวี
‪ฉันเล่นละครหลายเรื่อง
‪ตอนนั้นวอลเตอร์เล่นละครเวที
‪ในปวยร์โตรีโก ที่ชื่อ...
‪ภาพสัมพันธ์ของความรัก ‪ความเจ็บปวด และความตาย
‪เอลิน ออร์ทิซมีรายการในช่องเทเลมุนโด
‪เขาชวนวอลเตอร์ ‪ไปประชาสัมพันธ์ละครเวทีเรื่องนั้น
‪วอลเตอร์แต่งตัวเหมือนเจ้าชายฮินดู
‪สวมผ้าคลุมขาว แต่งหน้าจัด
‪แต่เอลิน ออร์ทิซบอกเขาว่า ‪"เรื่องประชาสัมพันธ์ไว้ทีหลังก็ได้
‪มาคุยเรื่องโหราศาสตร์กันก่อนดีกว่า
‪เห็นคุณเที่ยวดูลายมือคนนู้นคนนี้ไปทั่ว
‪และถามว่า 'คุณราศีอะไร'
‪มาคุยเรื่องโหราศาสตร์กันเถอะ"
‪ฉันก็เริ่มพูด
‪แต่เป็นการด้นสด พูดออกมาจากใจ
‪ฉันร่ายยาวอยู่ 15 นาที
‪"เมษ พฤษภ เมถุน กรกฎ คือดวงจันทร์
‪สิงห์ คุณคือดวงตะวัน
‪กันย์คือดาวพุธ
‪ตุลคือดาวศุกร์"
‪ฉันก็พูดของฉันไปเรื่อย
‪ไม่มีใครคาดคิด
‪พอรายการช่วงนั้นจบ ‪ผู้จัดการทั่วไปของเทเลมุนโด
‪วิ่งลงบันไดมา
‪บอกว่า "พรุ่งนี้ขอรายการแบบนี้อีก ‪ผู้ชมโทรเข้ามาไม่หยุดเลย"
‪"โทรมาจนสายไม่ว่างเลย
‪พรุ่งนี้ ผมขอให้คุณ...
‪มาที่นี่อีก เพื่อจัดรายการแบบวันนี้
‪ผมต้องการช่วงวอลเตอร์ เมอร์คาโด ‪ทุกวัน วันละ 15 นาที
‪ผมต้องการให้คุณแต่งตัวแบบนี้อีก ‪ในวันพรุ่งนี้
‪ให้วอลเตอร์สวมผ้าคลุม"
‪สามเดือนผ่านไป ‪เขาก็มีรายการยาวหนึ่งชั่วโมง ชื่อ...
‪วอลเตอร์ ดวงดาว และตัวคุณ
‪(ดวงดาว)
‪(รายการต่อไป)
‪มาถึงราศีมังกร
‪"เรามีเส้นทางสองสาย คนสองคน
‪และหนึ่งการตัดสินใจครั้งสำคัญ ‪จงเลือกเสีย
‪คุณจะเริ่มวัฏจักรสิ่งดีงาม ทั้งสุขภาพ ‪เงินทอง ความปีติ และความรัก
‪ขอให้ดวงจิตสุขสงบ ‪และส่งต่อความรักแก่ทุกคน
‪ทั้งคนที่คุณเหลืออด คนที่วิจารณ์คุณ ‪และคนคลั่งศาสนา
‪ชีวิตคุณจะเปลี่ยนไป ‪คุณจะมีความสุข
‪เวลาจะเยียวยาบาดแผล
‪จะมีการเปลี่ยนแปลง การโยกย้าย เดินทาง ‪ซึ่งเป็นคุณต่อตัวคุณเอง
‪จะนำพาโชคดีมาสู่คุณ"
‪รายการนั้นเริ่มวันที่ 3 สิงหาคม 1969
‪เป็นรายการหนึ่งที่ได้รับความนิยม ‪สูงสุดตลอดกาลของปวยร์โตรีโก
‪เอาละ เริ่มกันอีกที
‪เอาเลย สาม สอง...
‪(บิลล์ บาคูลา ‪อดีตผู้จัดการ)
‪ผมบิลล์ บาคูลา
‪ผมไม่เคยนึกอยากขึ้นเวที ‪หรือออกหน้ากล้อง
‪ผมอยากอยู่เบื้องหลัง
‪นั่นคือเป้าหมายของผม
‪ผมรู้จักวอลเตอร์...
‪ตั้งแต่...
‪ตั้งแต่ผมยังหนุ่ม ‪ได้เห็นเขาในโทรทัศน์
‪มีอยู่คืนหนึ่ง ผมเปลี่ยนช่องไปเรื่อยๆ
‪เปลี่ยนไปเรื่อยๆ ‪แล้วจู่ๆ ก็หยุด
‪เพราะเห็นผู้ชายคนนี้ที่แต่งตัวอย่าง...
‪หรูหราฟู่ฟ่า
‪แหวนเอย เครื่องประดับเอย
‪เป็นใครก็ต้องหยุดดู เขาตรึงคนดูอยู่หมัด
‪แล้วจู่ๆ คุณก็ตั้งใจดู
‪พอถึงคิวราศีคุณ
‪คุณก็เอาตัวเองเข้าไปรับทันที ‪บอกว่า "เขาพูดถึงฉันอยู่"
‪ผมนัดขอคำปรึกษา
‪ซึ่งมันยอดมาก
‪ผมบอกว่า "ทีนี้...
‪ปรึกษากันจบแล้วนะ" ‪เขาบอก "ใช่"
‪"โอเค ทีนี้ผมมีเรื่องที่อยากคุยกับคุณ"
‪ผมพกสตอรีบอร์ดไปด้วย
‪เป็นสตอรีบอร์ดสำหรับรายการโทรทัศน์ ‪รายการใหม่สำหรับเขา
‪เป็นรายการสดใหม่ ‪มีงานสร้างที่ดูดีกว่าเดิม
‪สองสัปดาห์ต่อมา ‪เราถ่ายทำรายการแรกของเขา
‪เราถ่ายทำกันสิบตอน ‪หนึ่งตอนยาว 48 นาที
‪ในสุดสัปดาห์เดียว
‪วอลเตอร์ทำได้ดีมาก
‪เราเป็นรายการโทรทัศน์รายการแรก ‪ที่ว่าด้วยโหราศาสตร์
‪ยอดมากเลย
‪ก็เหมือนนักพูดสร้างแรงบันดาลใจแหละครับ
‪ใช้โหราศาสตร์กระตุ้นผู้คน
‪ซึ่งผู้คนต้องการแรงบันดาลใจ
‪คุณเป็นชาวราศีกุมภ์แน่นอน
‪ที่สำคัญคือคุณเป็นคนทะเยอทะยาน
‪คุณทะลายกำแพง
‪คุณชอบสรรค์สร้าง ‪ชอบคิดค้น ชอบเร่งเร้า
‪คุณไม่เคยหยุดนิ่ง
‪ณ ตอนนั้น ผู้คนล้วนกระหายอยาก
‪ที่จะฟังคำพูดสร้างแรงบันดาลใจ
‪อาจเพราะเป็นช่วงเวลาที่ใช่ ‪สถานที่ที่ใช่ ผู้คนที่ใช่
‪ทุกอย่างถูกต้องไปหมด
‪ดูตามฤกษ์ดาว ทุกอย่างถูกต้องไปหมด
‪คนเก่งทุกคนต้องมีผู้อยู่เบื้องหลัง
‪ผมช่วยให้เขาบรรลุจุดประสงค์
‪ส่งสารของวอลเตอร์ออกไป ‪ให้ถึงคนหมู่มากที่สุดเท่าที่จะมากได้
‪ตอนที่ฉันเข้าวงการโหราศาสตร์
‪ฉันดังระเบิด
‪ดังระเบิด ระเบิดเถิดเทิง
‪วอลเตอร์ทำรายการโทรทัศน์
‪จัดรายการวิทยุ
‪เขาจัดรายการดวงรายวัน
‪ซึ่งออกอากาศช่วงที่คนเดินทางไปทำงานตอนเช้า
‪ให้บอกตลาดไหน ‪ที่วอลเตอร์ไม่ได้ครองยังง่ายกว่า
‪บอกตลาดที่วอลเตอร์ครองอยู่
‪อาจมีสถานีวิทยุที่ออกอากาศ ‪รายการเขาสูงสุดถึง 150 แห่ง
‪เราเริ่มได้รับความสนใจ
‪จากสถานที่ซึ่งเราไม่นึกว่า ‪จะมีชาวฮิสแปนิกอาศัยอยู๋
‪รู้ตัวอีกที วอลเตอร์ก็ออกอากาศ ‪ไปทั่วทั้งลาตินอเมริกา
‪จุดหมายต่อไปคือบราซิล ‪ตลาดที่ใหญ่เป็นอันดับสอง รองจากสหรัฐฯ
‪จากนั้นก็อิตาลี
‪ฮอลแลนด์ สหราชอาณาจักร
‪บิลล์ทำให้ฉันเป็นผู้มีญาณทิพย์ ‪ที่โด่งดังที่สุดในโลก
‪เทพพยากรณ์ยุคใหม่
‪แล้วผมก็ทุ่มทุกสิ่งที่มี...
‪รวมทั้งสิ่งที่ผมไม่มี
‪ไปกับการเจาะตลาดคนทั่วไปในสหรัฐ
‪- โอ้โฮ ‪- วอลเตอร์ เป็นไงบ้างครับ
‪ชุดนั้นเลย
‪- ชุดนั้นเลยที่เห็นในทีวี ‪- มีลูกประคำ มีนู่นมีนี่
‪เราได้รับคำเชิญจากฮาเวิร์ด สเติร์น
‪คุณยิ่งใหญ่ว่าพระเยซูคริสต์อีกใช่ไหม
‪- ไม่หรอก ‪- บอกมาเถอะ
‪คนทำเหมือนฉันเป็นพระเยซูคริสต์ ‪หรือพระพุทธเจ้า
‪ตอนแรกผมก็ลังเล
‪แต่ผมรู้ว่าฮาเวิร์ด ‪สนใจโยคะและศาสนาฮินดูมาก
‪รู้ไหมว่าใครเกิดวันเดียวกับผม ‪ มหาริชี มเหช โยคี
‪- จริงด้วย ‪- จริงแท้แน่นอน
‪- เกิดชั่วโมงเดียวกันเลย ‪- ใช่
‪คุณจัดการไล่จากสะดือลงไป ‪ส่วนเขาไล่จากสะดือขึ้นมา
‪และรายการรีจิส แอนด์ เคที ลี
‪ฉันมองเห็นการฟื้นฟู ‪ความเข้มแข็งในตัวเขา
‪- ฟื้นฟูงั้นเหรอ ‪- จากหัวใจ
‪ใช่ จากหัวใจ
‪และแซลลี เจสซี ราฟาเอล
‪คนกว่า 120 ล้านคน
‪ขอคำปรึกษาจากชายคนนี้ทุกวัน
‪แล้วจู่ๆ ตลาดคนทั่วไป ‪ก็เริ่มเข้าใจว่าวอลเตอร์เป็นใคร
‪ฉันขอทำนายว่าคุณจะเป็นตลก ‪ที่ยิ่งใหญ่ที่สุดแห่งสหัสวรรษหน้า
‪แน่นอน
‪ตีพิมพ์หนังสือกับไทม์วอร์เนอร์หนึ่งเล่ม ‪ชื่อ บียอนด์เดอะฮอไรซัน
‪รู้ตัวอีกที เราก็เจาะตลาดได้ทั่วทั้งทวีปอเมริกา
‪ตั้งแต่แคนาดา ‪จรดติเอร์ราเดลฟูเอโก
‪เมื่อก่อนเคยมีรายการข่าว ‪ชื่อไพรเมอร์อิมแพกโต ทางช่องยูนิวิชัน
‪ทุกวัน เวลา 17:47 น.
‪รายการนี้จะมีช่วงโหราพยากรณ์รายวัน ‪กับวอลเตอร์ เมอร์คาโด
‪ไม่มีพยากรณ์อากาศ ‪มีแต่โหราพยากรณ์
‪ถึงเวลาเผยสารจากดวงดาวกับวอลเตอร์
‪จงจำไว้ว่าราศีนั้นแบ่งออกเป็นสามกลุ่ม ‪คือเปลี่ยนแปลง ริเริ่ม และแน่นิ่ง
‪ราศีมีนชอบการเปลี่ยนแปลง ‪ไหลไปตามกระแส
‪เราแค่ใส่ไว้เป็นช่วงหนึ่งในรายการ
‪คนชอบดูดวง เราก็จัดให้เลยทางทีวี
‪ซึ่งคนที่จะมาดูดวงให้คุณ ‪ก็ต้องเป็นวอลเตอร์ เมอร์คาโด
‪กลายเป็นช่วงฮิตทันที
‪สำหรับไพรเมอร์อิมแพกโตในตอนนั้น ‪วอลเตอร์ถือเป็นคนสำคัญ
‪พูดได้เลยว่าไม่มีใครเล่นใหญ่ได้เท่าเขา
‪ไม่ใช่แค่ไหนวงการทีวีสเปนนะ ทุกที่เลย
‪ธันวาคม ดวงดาวและตัวคุณ ชาวราศีเมษ
‪จิตที่สูงส่งจะผลักดันคุณไปสู่จุดที่สูงกว่า
‪การเดินทางราบรื่น
‪ฉันไม่เคยคิดเลยว่า ‪จะได้เดินทางไปต่างประเทศ
‪หรือมีสานุศิษย์ 300 คนในบราซิล
‪หรือมีสานุศิษย์ 500 คนในโคลอมเบีย
‪บิลล์เปิดประตูหลายบานให้ฉัน
‪ฉันได้พบประธานาธิบดี
‪เอกอัครราชทูต คนดังมากมาย
‪นายกรัฐมนตรี ประธานาธิบดีประเทศต่างๆ
‪มาให้วอลเตอร์ดูดวงเป็นการส่วนตัว
‪ความนิยมเขาสูงขึ้นเรื่อยๆ
‪เขาเดินตามถนนไม่ได้เลย ‪ไม่งั้นคนจะมารวมตัวกัน
‪ไม่ว่าจะไปที่ใด ‪วอลเตอร์ เมอร์คาโดจะถูกรุมล้อม
‪ด้วยแฟนๆ ผู้รักและศรัทธาในตัวเขา
‪รอมาตั้งแต่เก้าโมงเช้าแล้วค่ะ
‪ฉันกลายเป็นจุดสนใจ
‪มีผู้ชมหลายร้อยล้านคน ‪ดูรายการเขาทุกวัน
‪เขากลายเป็นเหมือนศาสนา
‪เราถ่ายทำช่วงหนึ่งของไพรเมอร์อิมแพกโต
‪แค่จั่วหัวว่า "รายการสดกับวอลเตอร์"
‪ไม่ถึง 15 นาที คนก็จะมาออกันรอบตึก
‪ผู้คนอยากสัมผัสตัวเขา
‪เหมือนเขาศักดิ์สิทธิ์ยิ่งกว่าพระสันตะปาปา
‪ไมแอมี นิวยอร์ก ปานามา โคลอมเบีย
‪ทุกหนทุกแห่ง ‪ทุกคนอยากสัมผัสตัววอลเตอร์
‪(ชายสวมผ้าคลุม)
‪บางครั้งคนก็บอกว่า "วอลเตอร์ ‪คุณน่ะทั้งเห็นแก่ตัว ทั้งหลงตัวเอง"
‪ไม่ว่าต้องจ่ายเงินเท่าไร ‪ฉันก็ยืนยันว่า "ฉันต้องเปล่งประกาย
‪ฉันต้องเป็นวอลเตอร์คนนั้น"
‪โอเค
‪เขามีใบหน้าพิเศษที่ท้าทายเรื่องเพศ
‪อาจรวมถึงอายุด้วย
‪ทรงผมก็เป็นลูกผสม
‪ระหว่างทรงผมผู้ชายเท่ๆ จากยุคเจ็ดศูนย์...
‪กับทรงผมเก๋ๆ ของคุณยาย
‪คุณเคยทำศัลยกรรมไหมครับ
‪แต่งโฉมนิดๆ หน่อยๆ
‪ฉีดโบท็อกซ์ เหมือนอย่างนิโคล คิดแมน
‪ฉันเป็นเหมือนดอเรียน เกรย์
‪ภาพของฉันจะแก่เฒ่า ‪แต่ตัวฉันยังหนุ่มแน่น
‪ฉันมีผ้าคลุมพิเศษสำหรับแต่ละรายการ
‪อาจเป็นเสื้อคลุม
‪บางตัวก็หนักมาก
‪บางตัวก็เบา
‪บางตัวก็ลงสีด้วยมือ
‪ทุกตัวมีเรื่องราว
‪เขาเป็นคนแรก
‪ที่ใช้ทั้งผ้าคลุม ลูกประคำ ‪ทั้งแต่งหน้า ย้อมผม
‪และเครื่องประดับมากมาย
‪ชิ้นนี้มาจากนักออกแบบมือต้นๆ ของบราซิล
‪ดูเรียบๆ
‪นี่เรียบแล้วเหรอคะ
‪ใช่ ชอบไหมล่ะ
‪นักออกแบบหลายคน ‪ออกแบบผ้าคลุมให้เขา
‪เวอร์ซาเชออกแบบให้เขา
‪ไอแซค มิซราฮี คริสตัลชวาลอฟกี
‪ปักเลื่อม ติดพลอยเทียม
‪ไข่มุก
‪แพงนะ แต่ก็สวยมาก
‪สารที่วอลเตอร์ส่งถึงคุณ ‪เขาแต่งองค์ทรงเครื่องให้มัน
‪ฉันคือรูปภาพ
‪ผ้าคลุมคือกรอบ
‪ผ้าคลุม...
‪ห่มคลุมร่าง และส่งผ่านภาพลักษณ์ของฉัน...
‪ไปสู่หัวใจของผู้ชมผู้ฟัง
‪เขามีภาพลักษณ์ของตัวเอง ‪เหมือนอย่างเอลวิส ลิเบอราชี
‪และพระสันตะปาปา
‪ถ้าภาพลักษณ์ไม่น่าดู ‪คนก็ไม่ฟัง
‪ขอบคุณมากครับ จับตาดู ‪ชุดของวอลเตอร์ เมอร์คาโดให้ดี
‪ชุดเขาเหมือนฟักทอง ‪ฟักทองที่ห่อหุ้มร่างเขาอยู่
‪สวยมากจริงๆ
‪ค่ำคืนแห่งมนตราและมายา
‪ค่ำคืนที่ทุกสิ่งล้วนเป็นไปได้
‪ค่ำคืนที่คนที่เรารักและคนที่รักเรา ‪หวนคืนสู่โลก...
‪เพื่อเสาะหาความอบอุ่น ‪จากหัวใจ จากบ้าน จากความรัก
‪คุณรู้จักใครที่ดูเหมือนวอลเตอร์
‪พูดเหมือนวอลเตอร์ ‪หรือแต่งตัวเหมือนวอลเตอร์ไหมล่ะ
‪ตัวตนเขามีเอกลักษณ์จนน่าทึ่ง
‪เขาแตกต่าง ไม่เหมือนใคร
‪ผู้ชมถูกสะกด ‪ด้วยความงามของวอลเตอร์
‪ด้วยเสน่ห์ของวอลเตอร์
‪ฉันอยากดูดี มีเสน่ห์ดึงดูด
‪ฉันอยากให้ผู้ชมตกตะลึง
‪ฉันเรียนเต้นมา ก็เลยใช้มือช่วย
‪ผู้ชมชอบให้ทำไม้ทำมือแบบนั้น
‪ฉันจึงทำไม้ทำมือแบบนั้น
‪เพื่อสอน เพื่อช่วยเหลือ
‪เพื่อบริการ เพื่อส่งมอบ
‪สารว่าด้วยความรักและสันติภาพอันงดงาม
‪ความรักคือเหตุผลของทุกสิ่ง
‪ความรักเป็นทั้งจุดเริ่มต้นและจุดจบ
‪ความรักคือเหตุผลของการมีชีวิตอยู่
‪เขาทลายพรมแดนไปมาก
‪ทั้งรูปร่างหน้าตา ผ้าคลุม ‪ สวมเสื้อหลายชั้น แต่งตัวสวยๆ
‪เดี๋ยวนี้ไม่ได้ดูแปลกขนาดนั้นแล้ว
‪แต่สมัยเขานี่อื้อฉาวน่าดู
‪แต่เขาก็แต่งของเขาไป
‪เป็นยังไงกันบ้าง ชาวโลกทั้งหลาย
‪ในโอกาสนี้ ฉันอยากเจอหน้า ‪แขกรับเชิญวันนี้ใจจะขาด
‪แต่ฉันเจอปัญหามากมาย ‪เพราะความรักของผู้หญิงคนหนึ่ง
‪ช่วงยุคเก้าศูนย์ ผมได้มีรายการของตัวเอง
‪(เอวเฆนิโอ เดร์เบซ ‪นักแสดง)
‪เป็นรายการตลก ‪ที่ผมแสดงเป็นคนนั้นคนนี้
‪ผมคิดขึ้นมาว่า "ฉันต้อง ‪ล้อนวอลเตอร์ เมอร์คาโดดูบ้าง"
‪ผมใส่แหวน สวมผ้าคลุม ‪ทำผมทรงเดียวกับเขา
‪เป็นหนึ่งในการแสดงที่โด่งดังที่สุดของผมเลย
‪ผมว่าที่คนชอบกันมากก็เพราะ ‪ต้นแบบคือวอลเตอร์ เมอร์คาโด
‪วอลเตอร์ทั้งเป็นที่รัก ‪และเป็นส่วนหนึ่งของวัฒนธรรม
‪แต่เขาก็ถูกลากไปเกี่ยว ‪ในมุกล้อเลียนเกย์
‪เขาทั้งเป็นที่รักและเป็นคนนอก ‪ในเวลาเดียวกัน
‪ส่วนใหญ่ที่แสดงล้อเลียน ‪ก็เพื่อเย้ยหยันเขา
‪เขาไม่ชอบถูกล้อเลียน
‪คุณแต่งตัวเหมือนฉันมากเลย
‪หยุดล้อเลียนฉันแบบแย่ๆ เถอะ ‪คนทำกันเยอะแล้ว
‪ฉันไม่มีวันใส่กางเกงตัวนั้นแน่
‪ที่เวลาคนเห็นวอลเตอร์และล้อเลียนเขา
‪นั่นเพราะพวกเขาอยากเป็นอย่างวอลเตอร์
‪ครับ
‪คุณเกิดราศีอะไร
‪พิจิก หยุดเลยนะ...
‪แมงป่องต้องต่อยจากด้านหลัง
‪ส่วนฉันต่อยจากด้านหน้า
‪ฉันก็เหมือนคุณ ปรับตัวได้สบาย
‪ชุมชนชาวลาตินเกลียดคนรักเพศเดียวกัน
‪โดยเฉพาะ...
‪ในยุคเจ็ดศูนย์ แปดศูนย์ ‪ทุกวันนี้ก็ยังเป็น แต่ว่า...
‪สมัยนั้นแรงกว่าตอนนี้เยอะ
‪ความเข้าใจที่มีต่อความเป็นชาย ‪ก็ทื่อๆ ไม่ท้าทาย
‪การที่ผมเป็นเควียร์ ‪และได้ดูวอลเตอร์ เมอร์คาโดตั้งแต่ยังเด็ก
‪ทำให้ผมมีความหวัง
‪พอได้เห็นวอลเตอร์ เมอร์คาโด ‪ผมก็คิดว่า "เราไม่ได้ประหลาดขนาดนั้น"
‪นี่คือชายผู้แหกทุกกฎเกณฑ์ออกโทรทัศน์
‪รูปร่างหน้าตาคุณดูเป็นผู้หญิงมาก
‪ใบหน้าคุณ...
‪สมัยเด็กๆ คนที่โทรมา ‪มักเรียกฉันว่า "คุณผู้หญิง..."
‪ฉันก็ไม่ว่าอะไร
‪"ใครครับ" "สวัสดีคุณผู้หญิง..." ‪"ผู้ชายครับ"
‪ฉันก็ไม่ว่าอะไร
‪เขามีความเป็นหญิงสูงมาก
‪มีทั้งความเป็นหญิงและชาย ‪เขาดูเหมือนผู้หญิง
‪บางครั้งก็ดูเหมือนผู้ชาย
‪อย่างพวกคนที่บอกว่า
‪"อ๊ะ เขาเป็นเควียร์" ‪หรือ "นี่มันไอ้ตุ๊ด" หรือ...
‪"ฉันไม่สน" เขาไม่สน
‪วอลเตอร์มียาสามัญประจำตัว ‪ที่ชื่อว่า "ฉันไม่สน"
‪ผมก็เริ่มกินยาที่ว่าด้วยเหมือนกัน
‪แถมยังทาวาสลีน ‪ใครพูดอะไรมาก็ไม่สะดุ้งสะเทือน
‪ไม่ว่าใครจะพูดอะไร...
‪ผมทาวาสลีน
‪บางครั้ง ในวัฒนธรรมที่รังเกียจผู้หญิง ‪และเคร่งคาทอลิกอย่างมาก
‪วอลเตอร์ก็ทำได้ดี
‪เราต้องการวอลเตอร์ ‪ในภูมิทัศน์แบบนั้น
‪คุณรักคนต่างเพศหรือเปล่า
‪จะบอกอะไรให้นะ
‪ฉันถือว่าเซ็กซ์เป็นสิ่งศักดิ์สิทธิ์
‪เซ็กซ์เป็นเรื่องของจิตวิญญาณ
‪ฉันแต่งงานกับผู้ชมผู้ฟังของฉัน
‪วอลเตอร์หวงแหนเรื่องเพศสภาพของตัวเองมาก
‪กับครอบครัวก็ไม่เว้น
‪ฉันเคยเห็นนักข่าว ‪พยายามถามเรื่องเพศสภาพ
‪คนรัก ชีวิตรักของเขา
‪วอลเตอร์ไม่แตะต้องหัวข้อเหล่านั้นเลย
‪คุณไม่พูดถึงเพศสภาพหรือตัวตนของคุณเลย
‪ทำไมล่ะครับ
‪เพราะฉันมีเซ็กซ์กับสายลม
‪กับดอกไม้ในสวน
‪กับความสวยงามของธรรมชาติ
‪ฉันไม่ต้องให้ใครมาทำให้มีความสุข
‪หรือทำให้ฉันเสร็จสมอารมณ์หมาย
‪ไม่ต้อง ฉันมีเซ็กซ์กับชีวิต
‪ฉันมีเซ็กซ์กับทุกสรรพสิ่ง
‪กับเสื้อผ้า กับความงาม
‪คนคิดกันว่าผมเป็นคู่รักของเขา
‪ไม่รู้ว่าคิดอะไรกัน
‪คิดว่าผมมีความสัมพันธ์กับเขา
‪ซึ่งความสัมพันธ์ของผมกับวอลเตอร์ ‪คือเป็นครอบครัวเดียวกัน
‪ผมไม่เคยแตะเนื้อต้องตัววอลเตอร์เลย
‪ไม่เคยเลย
‪ผมว่าวอลเตอร์คงไม่ปล่อยให้ตัวเอง ‪ถูกนิยามจากเพศสภาพ
‪ไม่ใช่ธุระกงการอะไรของคุณ
‪เขาเดินคร่อมเส้นอย่างระมัดระวังมากอยู่เสมอ
‪ถ้าวอลเตอร์ เมอร์คาโดเปิดตัวว่าเป็นเกย์ ‪ในยุคหกศูนย์ เจ็ดศูนย์ แปดศูนย์
‪ก็คงกระทบหน้าที่การงานของเขา
‪คนปวยร์โตรีโกมีคำกล่าวที่ว่า
‪"อย่าถามถึงสิ่งที่มองเห็น"
‪การแสดงออกชัดเจนนั้นสำคัญ
‪แต่การไม่เปิดตัวก็ช่วยให้ความเกลียดชัง ‪ต่อคนรักเพศเดียวกันไม่รุนแรงจนเกินไป
‪นี่คือสิ่งที่ฝังแน่นอยู่ในหัว
‪จากในวัยเด็ก จากในครอบครัว
‪ที่เล่นซ้ำๆ อยู่ในหัว
‪ของแบบนี้เปลี่ยนกันยาก
‪เขาแหกกฎเกณฑ์สังคมหลายข้อ
‪ไปไกลเกินกว่าการเปิดตัวแล้ว
‪คุณสวมผ้าคลุม เพราะคุณเป็นซูเปอร์ฮีโร
‪ผมมองว่าวอลเตอร์เป็นซูเปอร์ฮีโร
‪เรื่องความลับของเขาที่คนรู้กันทั่วเนี่ย
‪ฉันว่าเขาไม่ได้ยืนยันหรือปฏิเสธอะไร
‪จะบอกว่าวอลเตอร์ เมอร์คาโด ‪เป็นหนุ่มซิงเหรอครับ
‪จะบอกว่ายังบริสุทธิ์อยู่เหรอครับ
‪หนึ่งเดียวคนนี้
‪ฉันมีไพ่ทาโรต์อยู่หนึ่งสำรับ
‪สำรับพิเศษ สำหรับวันที่แสนพิเศษ ‪ในเดือนที่แสนพิเศษเช่นนี้
‪ในเดือนแห่งความรัก ‪ท่านผู้ชมทุกท่าน
‪สำหรับชาวราศีกุมภ์ ฉันจับได้ไพ่หญิงแกร่ง ‪เพราะพวกคุณเข้มแข็งแล้ว
‪ใครก็โค่นคุณไม่ลง ‪ใครก็ทำลายคุณไม่ได้ ใครก็รั้งคุณไม่อยู่
‪ชาวราศีกุมภ์แกร่งกว่าที่เคย
‪ผมไม่เชื่อเรื่องพรรค์นี้เลย
‪ผมก็เป็นของผมแบบนี้
‪แต่พูดจริงๆ นะ
‪ถ้าคุณได้พบวอลเตอร์ และได้มีโอกาส ‪ใช้เวลาร่วมกับวอลเตอร์บ้าง
‪คุณจะสัมผัสความพิเศษบางอย่างได้
‪พลังศักดิ์สิทธิ์หรือเปล่า ไม่รู้สิ
‪แต่มันพิเศษ และผมไม่เคยรู้สึกถึงสิ่งนั้น...
‪จากคนอื่น
‪อย่างเรื่องเลวร้ายที่ผู้คนทำนายเอาไว้
‪ไม่ว่าจะเป็นหายนะ ‪โศกนาฏกรรม ภัยพิบัติ
‪ที่จะมาพร้อมสหัสวรรษใหม่...
‪ไม่มีใครเชื่อหรอก
‪ผู้ศรัทธาพระเจ้าย่อมไม่หวาดกลัวสิ่งใด
‪เขาปลูกฝังศรัทธา ความเชื่อ ‪ไว้ในใจของผู้คน
‪เชื่อว่าคุณจะไปรอด
‪คุณต้องมีศรัทธา...
‪ถ้าไม่มีศรัทธา ก็จะไม่มีอะไรเลย
‪ชาวราศีกันย์ ‪เรื่องเลวร้ายได้ผ่านพ้นไปแล้ว
‪ระดับน้ำจะลดลง
‪ชีวิตคุณจะแปรเปลี่ยนพลิกผัน
‪จงใช้โอกาสนี้ทบทวน
‪สิ่งที่คุณไม่ได้ทำในวันที่ผ่านมา ชาวราศีกันย์
‪ถ้าคุณสังเกต จากทุกสิ่งที่เขาพูด
‪เขาไม่พูดอะไรด้านลบเลย
‪อวยพร
‪ไม่เคยเลย
‪ผมว่านั่นเป็นเคล็ดลับความสำเร็จ
‪และเคล็ดลับการสื่อสารของเขา
‪ในฐานะผู้ส่งสารของยุคแห่งราศีกุมภ์
‪ฉันขอนำส่งสารแห่งแสงสว่าง
‪แห่งความรัก
‪แห่งสันติภาพ
‪เขาจะออกมาพูดสิ่งดีงาม ‪ให้คุณฟังทุกวัน
‪ใครๆ ก็อยากได้ยินว่า ‪พรุ่งนี้จะเป็นวันที่ดีกันทั้งนั้น
‪เขาเป็นเหมือนนักรบ
‪ฉันคิดว่าสารที่เขาสื่อออกมาตลอดก็คือ...
‪จงใช้ชีวิตซึ่งเปี่ยมไปด้วยความรัก
‪เรามาเริ่มจาก
‪คำถามซึ่งเป็นที่ถกเถียงที่สุด ‪เกี่ยวกับวอลเตอร์ เมอร์คาโด
‪ทุกเรื่องแหละ
‪ทำไมคุณถึงนำหลายๆ ศาสนา ‪มาผสมรวมกัน
‪เช่น ไม่ใช่แค่ซานเตเรีย
‪ศาสนาบรรพกาล ศาสนาคริสต์ ‪คาทอลิก แต่เป็นทุกอย่างเลย
‪คุณผสมทุกศาสนา ‪และช่วยแก้ปัญหาให้ผู้คน ทำไมกันล่ะ
‪ไม่มีใครผูกขาดพระผู้เป็นเจ้าได้
‪คิดแบบน้ันไปก็ป่วยการ
‪อาจเป็นชังโก อาจเป็นซานตาบาร์บารา ‪จะเรียกอะไรก็ช่างเถอะ
‪ฉันนำสิ่งที่ดีที่สุดจากศาสนาพุทธ
‪จากศาสนาฮินดู
‪จากศาสนาคริสต์
‪นำมาผสมผสานกับโหราศาสตร์
‪ฉันเข้าใจว่าทุกศาสนา
‪มีจุดร่วมกันอยู่
‪ฉันเรียกสิ่งนี้ว่า ศาสนาศรัทธาร่วม
‪คุณต้องทำดีต่อผู้อื่น
‪คุณต้องทำให้ดีที่สุด ‪ในทุกขณะของชีวิต
‪คุณต้องเชื่อมั่นในตัวเอง
‪ราศีพฤษภ เข้มแข็งไว้ ‪แข็งใจไว้ อย่ายอมแพ้
‪อย่ายอมแพ้จนกว่าจะได้สิ่งที่ต้องการ ‪จักรวาลจะมอบสิ่งนั้นให้แก่คุณ
‪ที่วอลเตอร์เป็นที่สนใจของคนทั่วไป
‪เพราะเขาสามารถเชื่อมโยงกับบางสิ่ง
‪ที่ขาดหายไปในตัวพวกเราหลายๆ คน
‪โดยเฉพาะผู้อพยพ
‪ผมว่าเขาทำให้พวกเรามีความหวัง
‪ผมว่าเขาทำให้ผู้คนมีเหตุผลที่จะเชื่อว่า...
‪ชีวิตของพวกเขาอาจจะดีขึ้นในไม่ช้า
‪ซึ่งถ้าคุณฟังและปฏิบัติตามแนวทางของเขา
‪นั่นอาจเป็นแนวทางสู่ชีวิตที่ดีกว่า ‪มีความสุขมากกว่าก็เป็นได้
‪ขอพระเจ้าอวยพรพวกคุณ ‪วันนี้ พรุ่งนี้ และตลอดไป
‪สารที่ฉันส่งไป ‪คือการมอบพลังให้ทุกคน
‪คุณชนะได้ คุณทำได้ ‪จงเชื่อมั่นในตัวเอง
‪ด้วยวิธีนั้น ฉันช่วยให้ทุกคนเข้มแข็งขึ้น
‪(วอลเตอร์ เมอร์คาโด ‪นักโหราศาสตร์ที่ยิ่งใหญ่ที่สุดในโลก)
‪(กงล้อแห่งโชคชะตา)
‪มีคำถามที่ต้องการคำตอบงั้นหรือ
‪กังวลเรื่องคนที่รักอยู่หรือเปล่า
‪ต้องการคำแนะนำเรื่องการงานหรือความรัก
‪(เครือข่ายเพื่อนญาณทิพย์)
‪สวัสดี ฉันวอลเตอร์ เมอร์คาโด
‪ขอบคุณที่สร้างเครือข่ายเพื่อนญาณทิพย์ขึ้นมา
‪บริการสายด่วนญาณทิพย์ ‪ที่ได้รับความนิยมสูงที่สุดในโลก
‪ช่วงต้นยุคเก้าศูนย์ ‪มีบริการสายด่วน 1900
‪ซึ่งบิลล์ บาคูลา ผู้จัดการของวอลเตอร์ ‪ก็ตัดสินใจเปิดสายด่วนให้เขา
‪เพื่อให้คนได้โทรเข้ามา ‪และเชื่อมต่อกับเขา
‪ไม่ว่าจะอยู่ที่ไหน ‪คุณก็รับสายเองเสมอเหรอ
‪ใช่
‪ฉันชอบที่ได้สื่อสารกับผู้คน
‪เราสร้างบริการสายด่วนญาณทิพย์ 1900
‪จนสำเร็จอย่างสูง
‪เราเป็นเจ้าเดียว ‪ที่เจาะตลาดฮิสแปนิกในสหรัฐฯ
‪แถมยังเป็นเจ้าแรก ‪ที่เจาะตลาดนอกสหรัฐฯ
‪ฉันได้เงิน 9,000 ดอลลาร์ ‪จากการเล่นบิงโก
‪ขอบคุณนะวอลเตอร์ ขอบคุณ
‪ในบราซิล คนไม่ได้รู้จักเขา ‪ในชื่อวอลเตอร์ เมอร์คาโด
‪แต่เป็น "ลิกู จา"
‪แปลว่า "โทรเลย"
‪ไม่ทันไรเราก็มีผู้ใช้บริการถึงครึ่งล้าน
‪และมีผู้มีญาณทิพย์ ‪คอยรับโทรศัพท์อีก 4,000 คน
‪เหล่าผู้มีญาณทิพย์ของฉันน่ะ
‪ไม่ใช่แค่เชื่อ แต่มั่นใจ...
‪ว่าพวกนี้คือมือดีที่สุดในโลก
‪ทุกคนมีญาณทิพย์โดยธรรมชาติ
‪เกิดมาพร้อมพรสวรรค์
‪พรสวรรค์ในการมอบพลังให้แก่ผู้อื่น
‪ฉันรู้ว่ามัน...
‪ไร้สาระ
‪คนที่รับสายอาจเป็นแม่บ้านที่บ้านฉันก็ได้
‪ทำเงินได้สายละ 25 ดอลลาร์
‪ฉันเห็นภาพพวกคุณแต่งงานกัน ‪ภายในเวลาสองเดือนนับจากที่ลูกคุณคลอด
‪แต่งงานเหรอ
‪ฉันไม่เคยบอกว่า ‪"คุณจะถูกลอตเตอรี่" ไม่เคยพูด
‪หรือ "คุณจะหาสามีได้ ‪ภายในหนึ่งสัปดาห์" ฉันไม่เคย...
‪พยายามที่จะ...
‪หลอกลวงผู้คน
‪ไม่เคยเลย
‪มีเพียงสมาคมญาณทิพย์นานาชาติเท่านั้น ‪ที่ทำนายผลลอตเตอรี่
‪ครอบครัวพร้อมหน้า ‪หรือความสำเร็จได้
‪บริการสายด่วนส่วนมากเป็นการหลอกลวง
‪นักวิจารณ์บอกว่าคุณขูดรีดเงิน ‪จากคนจน คนที่สิ้นหวังในชีวิต
‪แต่พวกเขาก็ได้รับสิ่งที่...
‪ได้รับคำพูดสร้างแรงบันดาลใจกลับไป
‪หลายคนใช้ประโยชน์ ‪จากเบอร์เหล่านี้ที่ขึ้นต้นด้วย 800
‪และทำเงินได้หลายล้าน
‪โทรมาตอนนี้ ฉันดูไพ่ทาโรต์ให้ฟรี
‪ฉันรับรองเลยว่าวอลเตอร์ ‪ไม่ใช่คนที่ทำเงินได้หลายล้าน
‪บิลล์ บาคูลาต่างหากที่ทำเงิน
‪บิลล์บอกเขาว่า "ไม่ต้องห่วง ‪คนพวกนี้ซื่อสัตย์สุจริต
‪เชื่อสิ ไม่เป็นไรหรอก"
‪ไม่ได้จะบอกว่า ‪วอลเตอร์ไม่ได้ทำเพื่อเงินนะ
‪แต่วอลเตอร์น่ะใสซื่อ ‪ไม่ทันเล่ห์เหลี่ยมมากกว่า
‪วอลเตอร์ไม่สนใจเรื่องธุรกิจ
‪จึงเป็นเรื่องสำคัญสำหรับวอลเตอร์
‪ที่จะต้องมีคนจัดการเรื่องธุรกิจแทนเขา
‪เพื่อที่เขาจะได้จดจ่ออยู่กับสิ่งที่ตนถนัด
‪วอลเตอร์คาดหวังแต่สิ่งดีๆ
‪แต่ดันมาอยู่กลางวงของปัญหา...
‪ที่เขาไม่คาดคิดมาก่อน
‪บิลล์ บาคูลาคือเทวทูตของฉัน
‪ณ ช่วงหนึ่งในชีวิตฉัน ‪พระเจ้าส่งเขามา
‪เพื่อให้ฉัน รวมทั้งสารแห่งรัก ‪และความเข้าใจของฉัน ไปสู่คนหมู่มาก
‪เขาฉลาดมาก
‪คอยคุมทุกอย่าง
‪วอลเตอร์หลงบิลล์มาก
‪ทั้งเชื่อใจและรักเขา
‪สำหรับวอลเตอร์ บิลล์คงเป็นเหมือนลูกชาย
‪บาคูลาให้ของขวัญแพงๆ แก่วอลเตอร์
‪เขาจะหาโรงแรม เปิดห้อง ‪ตกแต่งทั้งห้องด้วยกุหลาบขาว
‪กุหลาบ 20 ช่อ
‪วันละ 20 ช่อ
‪สุรุ่ยสุร่ายมากเลย
‪เขาบอกว่า "วอลเตอร์ ‪คุณจะกินข้าวกับถั่วไม่ได้นะ
‪คุณต้องกินคาเวียร์ ‪ต้องกินอาหารที่เลิศเลอที่สุด"
‪ฉันมีเครื่องบินส่วนตัว ‪ทุกอย่างดีไปหมด
‪ฉันรักทุกอย่างที่ว่ามา
‪วอลเตอร์ชอบเอาใจคนอื่น
‪ถ้าคุณดีกับวอลเตอร์
‪วอลเตอร์จะพยายามเอาใจคุณ
‪ฉันว่าฉันไม่เคยได้ยิน ‪วอลเตอร์ปฏิเสธใครเลย
‪เขาไม่ใช่คนประเภทนั้น
‪ลึกๆ แล้วเขาเป็นเด็กตัวเล็กๆ ‪ที่โหยหาความรักและการยอมรับ
‪วอลเตอร์จะทำทุกอย่าง ‪ที่บิลล์บอกให้ทำ
‪เขาจะบอกประมาณว่า "โอเค ‪ถ้าต้องทำก็ต้องทำ โอเค"
‪โอเค
‪- นี่นะ ‪- โอเค
‪โอเค
‪"กำลังไป"
‪โอเค ไม่มีปัญหา
‪บิลล์ทำให้วอลเตอร์หลงเสน่ห์ ‪จนยอมทำตามทุกอย่าง
‪วอลเตอร์เองก็ชอบเพ้อฝัน ‪บิลล์เลยคุมเขาได้อยู่หมัด
‪คืนหนึ่ง ฉันเรียกทนายมาหาถึงบ้าน
‪บอกเขาว่า "นี่เป็นสัญญาที่ค่อนข้างสำคัญ
‪อ่านให้ถี่ถ้วนนะ"
‪เขาบอกว่า "ได้เลยครับ"
‪วันต่อมา เขาบอกว่า ‪"เซ็นได้เลย ไม่มีปัญหา"
‪ฉันไม่ได้อ่านสัญญานั่นด้วยซ้ำ
‪(ชื่อเมอร์คาโดจึงตกเป็นของ ‪บริษัทบาร์ตโดยถาวร...)
‪เขาบอกให้เซ็น วอลเตอร์ก็เซ็น
‪วอลเตอร์ไม่มีคนคอยระวังหลังให้
‪ทนายที่ตรวจสอบสัญญา ‪ไม่ได้อธิบายขอบเขตและเนื้อหา
‪ของสัญญาให้วอลเตอร์ทราบโดยละเอียด
‪วอลเตอร์จึงเซ็นสัญญา ‪โดยไม่ตระหนักถึงผลที่ตามมา
‪นั่นคือจุดเริ่มต้นของปัญหา
‪(ภายใต้ข้อสัญญาดังกล่าว)
‪(วอลเตอร์ได้มอบสิทธิเหนือผลงาน ‪ทั้งในอดีตและในอนาคตให้แก่บริษัทของบิลล์)
‪(รวมทั้งสิทธิเหนือชื่อวอลเตอร์ เมอร์คาโด)
‪พวกเขาดูสนิทกันมาก ‪ดูเป็นหุ้นส่วนที่ดีต่อกัน
‪วอลเตอร์จึงไว้ใจว่าสิ่งที่บิลล์ บาคูลาทำ
‪ก็เพื่อผลประโยชน์ของเขาเอง
‪จำไว้ว่าศิลปินไม่ใช่นักธุรกิจ
‪ศิลปินคิดถึงแต่เรื่องศิลปะ ‪คิดว่าจะแต่งตัวแบบไหน...
‪ว่าจะทำยังไงให้ถูกใจผู้ชม
‪(ภาพเบื้องหลัง ‪"สายด่วนพยากรณ์ของวอลเตอร์")
‪ณ ตอนนั้น ผมขาดการติดต่อกับวอลเตอร์
‪จะติดต่ออะไรต้องผ่านบิลล์เท่านั้น
‪สำหรับบิลล์ ทุกอย่างเป็นเงินเป็นทอง
‪เขาคิดแค่ว่า "จะเพิ่มรายรับได้ยังไง"
‪วอลเตอร์ได้รับคำปรึกษาจากคนในครอบครัว
‪ทำให้เขาตระหนักถึงปัญหา ‪ระหว่างเขากับบิลล์ บาคูลา
‪เวลาที่ญาติเข้ามาข้องเกี่ยว ‪กับธุรกิจของศิลปิน...
‪ส่วนใหญ่แล้วไม่ค่อยเป็นผลดี ‪ต่อตัวศิลปินหรอกครับ
‪เขาพยายามขายงานเก่าๆ ของฉัน
‪เอาคอลัมน์ดูดวงเก่าๆ มาใช้ซ้ำ
‪ทำราวกับว่าเป็นของใหม่
‪ไม่ถูกต้องเลย
‪ฉันต้องซื่อสัตย์ต่อผู้ชม
‪แต่ฉันหยุดเขาไม่ได้
‪เพราะภายใต้สัญญาใหม่ ‪เขามีสิทธิ์เหนือผลงานทั้งหมด
‪สัญญาได้มอบทุกอย่าง
‪ทั้งชื่อ ตัวตน ภาพลักษณ์ ‪ให้แก่บิลล์ บาคูลา
‪ทั้งสองฝ่ายมีทนายที่เก่งกาจ
‪ทั้งสองฝ่ายเข้าใจสัญญาดี
‪และเขาได้ค่าตอบแทน
‪ได้ค่าตอบแทนตามที่ระบุในสัญญา
‪สัญญาฉบับนี้ไม่มีกำหนดระยะเวลา
‪พูดง่ายๆ คือสัญญานี้จะคงอยู่ตลอดไป
‪แถมยังไม่เปิดโอกาสให้บอกยกเลิกสัญญาอีกด้วย
‪สัญญานี้ไม่เป็นผลดีต่อวอลเตอร์เลย
‪เขาถือครองทุกการตัดสินใจ ‪ทุกสิ่งในชีวิตฉัน
‪เขาเป็นเจ้าของชีวิตฉัน
‪แล้วเขาก็หยุดจ่ายเงิน ‪หยุดจ่ายค่าตอบแทน
‪วิลม่าบอกว่า "เราต้องการเงิน" ‪แต่ทางนั้นก็ไม่ส่งเช็คมาให้
‪วอลเตอร์ถ่ายรายการต่อไป
‪ทำตามสัญญา แต่ไม่ได้ค่าตอบแทน
‪ณ จุดนั้น วอลเตอร์จึงขอยกเลิกสัญญา
‪แต่บิลล์บอกว่า ‪สัญญาฉบับนั้นมีผลตลอดไป
‪(สัญญาฉบับนี้มีผลทุกหนแห่ง)
‪ตอนที่ฉันพบว่าสัญญาฉบับนั้น...
‪รับมือยากมาก
‪ฉันพยายามแก้สถานการณ์ ‪ต่อรองขอทำสัญญาใหม่กับเขา
‪เราจ่ายเงินซื้อธุรกิจของเขา ไม่ได้เช่า
‪เขาขายชื่อตัวเอง
‪ขายแบรนด์ตัวเอง
‪แต่ยังมีความเห็นไม่ตรงกัน ‪ในด้านมุมมองของพวกเขาและ...
‪และข้อกำหนดของสัญญา
‪ก็เลยต้องขึ้นศาล
‪ทุกอย่างเริ่มมีรอยร้าว ใช่
‪เราเรียกค่าเสียหายจากวอลเตอร์ ‪แค่หนึ่งดอลลาร์
‪เราไม่ได้อยากขูดรีดพวกเขา
‪แค่อยากให้โลกรู้ว่าเราเป็นฝ่ายถูก
‪ไม่จริงครับ
‪อันที่จริง บิลล์ บาคูลาเตรียมที่จะ...
‪เรียกค่าเสียหายจากวอลเตอร์ ‪ราว 14-15 ล้านดอลลาร์
‪ฝันร้ายชัดๆ มีทั้งปัญหามากมาย ‪คำสั่งศาล และ...
‪ฝันร้ายชัดๆ
‪ศาลสั่งห้ามวอลเตอร์ ‪ไม่ให้ใช้ชื่อของตนในการประกอบอาชีพ
‪จนกว่าข้อพิพาท ‪เรื่องเครื่องหมายการค้าจะสิ้นสุดลง
‪ในตอนนั้น วอลเตอร์ทำอะไรไม่ได้เลย
‪เพราะบิลล์ บาคูลา ‪เป็นเจ้าของภาพลักษณ์ของเขา
‪ดังนั้น...
‪เราจึงต้องถอดวอลเตอร์ออกจากรายการ
‪น่าตกใจมากนะ
‪ที่ศาลจะมอบชื่อของวอลเตอร์ให้คนอื่น
‪เกิดมาไม่เคยจบเคยเจอเรื่องแบบนี้
‪ที่คุณมอบชื่อตัวเองให้คนอื่น ‪ใช้เป็นเครื่องหมายการค้า
‪เมื่อคุณอธิบายให้คนทั่วไปฟัง
‪"เขาเสียสิทธิในชื่อของตัวเอง ‪จึงออกทีวีไม่ได้"
‪คนทั่วไปอย่างผมไม่เข้าใจหรอกครับ
‪เรื่องมีผลกระทบต่อฐานะการเงิน ‪ของวอลเตอร์มาก
‪เขาไม่ได้รับเงินทุนใดๆ
‪เขาดำเนินธุรกิจใดๆ ไม่ได้เลยในขณะนั้น
‪ลำบากมากเลยล่ะ
‪เราจึงฟ้องเพื่อขอยกเลิกสัญญา
‪ฉันถูกเบิกตัวขึ้นศาล
‪ในห้องพิจารณาคดี ‪มีวอลเตอร์กับบิลล์ บาคูลา...
‪คนหนึ่งอยู่ด้านนี้ อีกคนด้านนี้ ‪ทั้งสองคนจ้องฉันเขม็ง
‪เหมือนเป็นการปะทะกันของสองฝ่าย
‪มันคือสงคราม
‪ในการฟ้องร้องครั้งแรก ‪ศาลให้บาคูลาชนะบางส่วน
‪วอลเตอร์ชนะบางส่วน
‪เราจึงเดินหน้าฟ้องร้องกันต่อ
‪ฟ้องร้องกันไม่จบไม่สิ้น
‪เรามีทีมทนายความในเม็กซิโก ในอาร์เจนตินา
‪ในปวยร์โตรีโก ในไมแอมี
‪การต้องขึ้นศาลเพื่อต่อสู้กับคนที่เรารัก
‪มันทำใจยากมาก
‪ฉันต้องยอมรับความจริง
‪นั่นเป็นช่วงเวลาที่ยากลำบากมาก
‪ลำบากแหละครับ
‪วอลเตอร์เองก็อ่อนไหวมาก ‪เขาเป็นคนอ่อนไหว
‪ผมไม่เคยเสียใจอะไรเลยในชีวิตนี้
‪ไม่มีคำว่า "เสียใจ" ‪ในพจนานุกรมของผม
‪ไม่มีคำว่าเสียใจ
‪ถึงที่สุดแล้ว คณะลูกขุนตัดสิน
‪ว่าวอลเตอร์แทรกแซงสัญญา
‪แต่เขาไม่ได้ทำให้บิลล์ บาคูลาเสียหาย
‪วอลเตอร์จึงได้รับสิทธิ์ทั้งหมดคืนมา
‪ทั้งชื่อ ภาพลักษณ์ ตัวตน
‪ซึ่งเป็นสิ่งที่วอลเตอร์ต้องการที่สุด
‪เป็นการต่อสู้ที่ยาวนาน
‪และ...
‪ผลที่ตามมาก็รุนแรงมาก ‪โดยเฉพาะต่อตัววอลเตอร์
‪เขาสู้อยู่หกปี
‪หกปีที่หายไป ‪หกปีที่สูญเงินไปหลายล้านดอลลาร์
‪ฉันว่ามันคงกระทบความรู้สึกของเขามาก ‪ฉันคิดว่า...
‪ที่สุดแล้ว มันก็ส่งผลต่อสุขภาพเขาด้วย
‪ฉันเชื่อว่าบิลล์...
‪ทำวอลเตอร์ใจสลาย
‪ในตอนแรก บิลล์คือเทวทูตของเขา
‪แต่ท้ายที่สุด บิลล์คือปีศาจร้าย
‪(หลังจากต่อสู้ในชั้นศาลอยู่หกปี ‪วอลเตอร์ก็ได้สิทธิ์เหนือชื่อตนเองคืน)
‪(สองวันต่อมา วอลเตอร์หัวใจวาย)
‪(หอคอย)
‪พอฉันไปถึงโรงพยาบาล ‪วอลเตอร์เหมือนตายไปแล้ว
‪ไม่มีสัญญาณชีพอะไรเลย
‪ฉันบีบไบเบิลไว้แน่น ‪สวดภาวนาต่อพระเจ้า
‪เส้นเลือดเขาอุดตันสามแห่ง
‪คุณกังวลไหมครับว่าเขาจะตาย
‪กังวลสิ
‪เขาเบื่อที่จะสู้แล้ว
‪เขาเบื่อหลายสิ่งหลายอย่าง
‪ความเครียดเป็นสาเหตุหลัก ‪ที่ทำให้เขาหัวใจวาย
‪โรงพยาบาลในปวยร์โตรีโก ‪ช่วยอะไรเขาไม่ได้มาก
‪เราเปลี่ยนโรงพยาบาลไปเรื่อยๆ
‪ได้เห็นเขายื้อชีวิตตัวเอง
‪เราจะทำทุกอย่างที่ทำได้
‪"เรียกเครื่องบินพยาบาลมาเถอะ"
‪เราไม่รู้หรอกว่าจะเกิดอะไรขึ้น ‪ไม่รู้ว่าเขาจะรอดหรือเปล่า
‪เรามาถึงคลีฟแลนด์ตอนตีห้า
‪สติสัมปชัญญะฉันมาๆ หายๆ
‪เป็นความรู้สึกที่แปลกมาก
‪ฉันลืมตาขึ้นมาเห็น...
‪ดวงตาสีฟ้าคู่งาม
‪ผมสีทอง
‪เด็กผู้ชาย เด็กผู้หญิง เด็กผู้ชาย เด็กผู้หญิง
‪ฉันพูดว่า "คุณพระคุณเจ้า เทวทูตทั้งนั้น ‪ที่นี่คือสวรรค์หรือนี่"
‪อิวอนน์บอกว่า "วอลเตอร์ ตื่นเถอะ ‪ที่นี่ไม่ใช่สวรรค์
‪ที่นี่คือคลีฟแลนด์"
‪เขานอนโรงพยาบาลอยู่สองสามสัปดาห์
‪หมอใช้ลวดถ่างหลอดเลือด ‪อาการเขาก็ดีขึ้น
‪ขอบคุณพระเจ้า อาการเขาดีขึ้นแล้ว
‪วอลเตอร์อยู่เคียงข้างเราเสมอ
‪สักวัน เขาคงต้องจากเราไป
‪ถ้าไม่มีเขาจะเป็นยังไงก็ไม่รู้ ไม่รู้เลย
‪(รายการของวอลเตอร์ตอนสุดท้าย ‪ออกอากาศเมื่อวันที่ 3 ตุลาคม 2006)
‪(แม้จะพยายามหวนคืนวงการอยู่หลายครั้ง ‪วอลเตอร์ไม่เคยปรากฏตัวทางโทรทัศน์อีกเลย)
‪(นักพรต)
‪(โลกของเกย์)
‪เรื่องนี้คงหนักหนาต่อเขามาก
‪เขาคงอยากปรากฏตัว
‪ออกทีวี ได้สื่อสารกับผู้ชมของเขา
‪นี่เป็นเรื่องใหญ่สำหรับเขา
‪แต่เขาห่วงภาพลักษณ์ตัวเองมาก
‪เขาอยากแสดงออกซึ่งความเลิศเลอ...
‪เพราะนั่นเป็นสิ่งที่เขาแสดงออก ‪ต่อสาธารณชนเสมอมา
‪ทั้งเสื้อผ้าหน้าผม ความอลังการงานสร้าง
‪การที่แสดงออกไม่ได้อย่างที่เคย...
‪ทำให้เขาวิตกกังวล
‪เพราะเขาอยากให้ผู้ชมเห็นเขา ‪ในสภาพที่ดีที่สุด
‪บางครั้งเขาก็ถามฉันว่า
‪"เชื่อเรื่องการกลับชาติมาเกิดไหม"
‪และ "เธอคิดยังไงกับความตาย
‪คิดว่าตายแล้วไปไหน"
‪หดหู่จริงๆ
‪พอคุยเรื่องนี้กันไปได้สักพัก ‪เขาก็จะหยุดพูด
‪ไม่อยากคุยเรื่องนี้แล้ว
‪ด้านไหน
‪(สุสานพ่อแม่ของวอลเตอร์)
‪เขาบอกว่าตัวเองเป็นอมตะ ‪จะอยู่ถึง 120 ปี
‪โอเค
‪วอลเตอร์ คุณเคยคิดว่า ‪ตัวเองจะโด่งดังถึงขั้นนี้ไหม
‪ไม่เลย ฉันก็แค่เด็กบ้านนอก ‪จากปวยร์โตรีโก
‪เคยคิดจะทำหนัง ‪เล่าเรื่องชีวิตตัวเองบ้างไหมครับ
‪ตอนนี้ยังไม่ถึงเวลา
‪เพราะต้องรอให้คุณตายก่อน ‪คนถึงจะเริ่มเล่าตำนานของคุณ
‪ตอนนี้อย่าเพิ่ง
‪ชีวิตผมยังเหลืออีกหลายปี
‪(พอนซ์ ‪ปวยร์โตรีโก)
‪ไปโรงละคร
‪ดูสิ สวยมากเลย
‪ฉันเล่นละครที่นี่หลายเรื่อง
‪ฉันได้รับเสียงปรบมือเกรียวกราวที่สุด ‪ก็ที่นี่แหละ
‪เราเล่นละครกันที่นี่ ‪ทั้งโศกนาฏกรรม สุขนาฏกรรม
‪และ...
‪ผู้ชมชาวพอนซ์นี่วิเศษมาก
‪บรรยากาศในโรงละครแห่งนี้ดีมากเลย
‪มีชีวิตชีวามาก
‪ไม่ว่าจะเป็นรอบปฐมทัศน์ ‪หรือการแสดงบัลเลต์
‪ฝันในคืนกลางฤดูร้อน
‪เลซิลฟีดส์
‪มีความทรงจำมากมาย
‪ฉันเป็นผู้นำ คอยแหกกฎ
‪แหกบรรทัดฐาน แหกรูปแบบ ‪แหกมาทั้งชีวิต
‪เมื่อก่อนที่นี่ใหญ่มาก
‪สวยมากด้วย ตอนนี้ก็ยังสวย
‪ที่นี่มีความหมายต่อฉันมาก
‪และต่อชาวพอนซ์
‪คุณจดจำช่วงเวลาที่สวยงามในชีวิตไว้ได้ก็จริง
‪แต่มันเป็นอดีต
‪พรุ่งนี้ฉันก็อยากทำมันอีก
‪ฉันอยากทำสิ่งต่างๆ ต่อไป
‪เอาละ เดินกันเถอะ
‪(มกราคม 2019 วอลเตอร์ได้รับโทรศัพท์ ‪ว่าด้วยแฟนคนหนึ่งที่อยากพบเขา)
‪ขอบคุณครับ
‪(ลิน-มานูเอล มิรานดา ‪นักแสดง/นักเขียนบท)
‪พิลึกชะมัด
‪เขาพร้อมแล้ว
‪พิลึกตรงไหนรู้ไหม ‪ตรงที่เหมือนเขาอาศัยอยู่ในทีวี
‪ผมไม่รู้เรื่องวอลเตอร์ เมอร์คาโดเลย
‪นอกจากที่เขาบอกว่า ‪วันนี้จะเป็นยังไง ชีวิตจะเจออะไร
‪นี่เลยเหมือนเราเข้าไปในทีวี
‪นั่นคือสิ่งที่ผมรู้สึกอยู่ตอนนี้
‪ยินดีต้อนรับ
‪ดูหนุ่มหล่อคนนั้นให้ดีสิ
‪ยิ้มสวย หน้าตาหล่อเหลา
‪เป็นเกียรติมากครับ
‪ไม่อยากเชื่อเลย
‪ลองถามใครก็ได้ที่อายุพอๆ กับผม ‪เราโตมากับเขาทั้งนั้น
‪เขาเป็นไอคอนของพวกเรา
‪พอมองย้อนกลับไป ‪ทีวีสเปนไม่มีรายการแบบนั้นเลย
‪รายการเขาเหมือนโอเอซิส
‪มีรายการซุบซิบดาราเต็มไปหมด ‪"หยุดเดี๋ยวนี้ วอลเตอร์ เมอร์คาโดมาแล้ว"
‪คนปวยร์โตรีโกรักคุณมาก
‪รักคุณมากกว่าอีก
‪- พวกเขารักคุณ พวกเรารักคุณเสมอ ‪- ฉันรู้ว่ารักฉัน
‪นี่มันเหลือเชื่อชะมัด
‪ผมตื้นตันมาก เพราะว่า...
‪ตอนเด็กๆ ผมกับคุณย่า ‪ดูรายการคุณด้วยกันทุกเช้า
‪จำได้ว่าพอผมเดินเข้ามาในห้อง ย่าก็จะ...
‪"เงียบ...
‪จะถึงราศีธนูแล้ว"
‪พ่อหนุ่มราศีมังกร
‪- หนุ่มราศีมังกร ‪- เราก็นั่งรออยู่หน้าจอ
‪ให้ถึงราศีธนูกับราศีมังกร
‪ราศีมังกร
‪แค่ตัวเขาเองก็เลิศมากแล้ว ‪ไหนจะผ้าคลุม ไหนจะเครื่องสำอาง
‪ผ้าคลุมของฉัน
‪ฉันเคยสวมมัน ‪เดินขบวนในปวยร์โตรีโกสามครั้ง
‪การที่มีคนอย่างวอลเตอร์ เมอร์คาโด
‪ทำให้เรายอมรับคนรอบตัวได้มากขึ้น
‪ปวยร์โตรีโกของเรา
‪ให้ตายสิ
‪เรารักเขาอย่างไม่มีข้อกังขา
‪คนต่างก็ยึดถือเขาเป็นแบบอย่าง
‪จึงพูดได้ว่าเขาเป็นผู้บุกเบิก
‪คงพิลึกน่าดู ถ้าพรุ่งนี้ผมสวมผ้าคลุมตัวนี้ ‪แทนที่จะเป็นชุดฮามิลตันของผม
‪ฉันอยากให้คุณพกแผนที่ดาวเวลาเกิด ‪ติดตัวไว้เสมอ
‪อยากให้ระลึกไว้เสมอว่าฉันนั้น...
‪เป็นทั้งเพื่อน และคนที่ชื่นชมคุณ
‪จะร้องไห้อยู่แล้ว
‪ไม่อยากเชื่อล่ะสิ
‪ไม่อยากเชื่อเลย มันเหลือเชื่อไปหมด ‪ยอดมากจริงๆ ครับ
‪คุณเป็นแสงสว่างนำทางชีวิตพวกเรา
‪จริงๆ นะ
‪(คุณพระ วอลเตอร์ เมอร์คาโดเหรอ)
‪(ฉันเพิ่งพูดถึงวอลเตอร์อยู่หยกๆ ‪ไม่ได้เห็นเขามานานแล้วนะ)
‪(วอลเตอร์ เมอร์คาโดยังไม่ตายเหรอ)
‪คนยุคมิลเลนเนียล ‪อาจรู้จักวอลเตอร์ดีกว่าผมอีก
‪มีมีมเยอะมาก
‪สมมติว่ามีวัยรุ่นอายุ 20 ปี
‪มาบอกว่า "ฉันจะดูดวงให้เธอเอง
‪ฉันไม่อยู่ในกรอบชายหญิง ไม่สนใจเรื่องเพศ"
‪รับรองว่าได้ดังระเบิดในอินสตาแกรม
‪นี่เป็นปรากฏการณ์ที่ฉันอธิบายไม่ได้
‪เราไม่เข้าใจว่าทำไม
‪คนหนุ่มสาวมากมายถึงได้รักและเทิดทูนเขา
‪ทั้งที่ไม่มีใครได้เห็นเขา ‪ในโทรทัศน์มาหลายปีแล้ว
‪เหมือนลิเบอราชี แต่เฟี้ยวกว่า
‪เข้าใจที่พูดไหมล่ะ ‪ดูนั่นสิเพื่อน
‪ผ้าคลุมนี่ไร้ที่ติเลย ‪อย่างกับผ้าม่านของยายฉันเลย
‪(ปัดป้องพลังลบ)
‪(คุณจะรู้ว่าแม่แก่แล้ว ‪ก็ตอนที่แม่ไว้ผมทรงวอลเตอร์ เมอร์คาโด)
‪เห็นแล้วคิดถึง
‪เขาเป็นตัวแทนของช่วงเวลา ‪ที่เราได้อยู่กับคุณยาย กับคุณแม่
‪กับคนอื่นๆ
‪ลองทำเหรียญหรือเสื้อยืดลายวอลเตอร์ดูสิ
‪ทุกคนจะบอกว่า "อ๊ะ ฉันรู้จัก"
‪เรามันคนบ้านเดียวกัน ‪มาจากพอนซ์ ปวยร์โตรีโก
‪ผมก็ต้องชื่นชมเขาอยู่แล้ว
‪เข้าไปดูเลยไหม
‪นี่ไง งานชิ้นเอกเลยนะ
‪มีแต่คนมาถ่ายรูปกัน ‪ผมต้องขอร้องพวกผู้ชาย
‪ว่าอย่าเข้ามาในห้องน้ำหญิง ‪เพราะทุกคนอยากมาเห็นที่นี่
‪เชื่อเรื่องโหราศาสตร์ไหมคะ
‪ผมเชื่อในตัววอลเตอร์ ‪เขาทำอะไร พูดอะไร ผมก็เชื่อ
‪เรามีค็อกเทลที่ตั้งชื่อตามวอลเตอร์ เมอร์คาโด
‪จะได้สัมผัสของดอกไม้ฟุ้งๆ
‪แสดงถึงความลี้ลับน่าพิศวง ‪ของวอลเตอร์ เมอร์คาโด
‪ผมดีใจที่วอลเตอร์ เมอร์คาโด ‪ยังไม่ตกยุค
‪เขายังเป็นไอคอน
‪(ฉันบอกเพื่อน "ฉันสัญญาว่าจะ ‪ไม่พล่ามเรื่องความลี้ลับของจักรวาล")
‪(สามแก้วผ่านไป...)
‪(พฤษภาคม 2019 ‪พิพิธภัณฑ์ประวัติศาสตร์ไมแอมีได้เชิญวอลเตอร์)
‪(เข้าร่วมนิทรรศการซึ่งเป็นการเฉลิมฉลอง ‪ชีวิตและเส้นทางอาชีพของเขา)
‪พิพิธภัณฑ์ประวัติศาสตร์ไมแอมีมีแผน
‪ฉลองครบรอบ 50 ปีให้กับ
‪รายการวอลเตอร์ เมอร์คาโด
‪และบทบาทของคุณในแวดวงโหราศาสตร์
‪เป็นการเฉลิมฉลอง ‪ให้กับผลงานที่ทำมาทั้งชีวิต
‪ตัวตนฉันไม่แก่ไม่เฒ่าก็จริง
‪แต่ถ้าคิดตามเวลาจริง นี่ก็ 50 ปีแล้วนะ ‪ที่ฉันได้แสดงความเลิศเลอ ความตื่นเต้น
‪และความแปลกใหม่ในรายการของฉัน
‪(วอลเตอร์จะเดินทางไปไมแอมี ‪เพื่อร่วมชมและร่วมงานประชาสัมพันธ์)
‪(ก่อนเปิดนิทรรศการ)
‪(นี่จะเป็นการออกงานสาธารณะ ‪ครั้งแรกในรอบสิบปี)
‪ถ้าเราเชิญคนรู้จักทุกคนในไมแอมีที่รักฉัน
‪ก็ต้องเชิญทั้งช่างทำเครื่องประดับ ‪คนทำน้ำหอม เชิญมาให้หมด
‪วุ่นวายมากแน่นอน
‪เราประมาณจำนวนแขกไว้ราว 200 คน
‪รายชื่อแขกก็มีแล้ว
‪เพื่อนของคุณ ฆูลิโอ อิกเลเซียส
‪เชิญกลอเรีย เอสเตฟาน ‪กับเอมิลิโอ
‪ลูกๆ พวกเขาด้วย เราสนิทกัน
‪แล้วก็ "อสูร"
‪"อสูร" ต้องไปด้วย
‪ใครเหรอ "อสูร"
‪พ่อค้าน้ำหอมที่ดังที่สุดใน...
‪- ไมแอมีเหรอ ‪- ใช่
‪คนนี้คือที่สุด
‪อสูรแห่งวงการน้ำหอม
‪สวย
‪นี่เป็นการถ่ายภาพประชาสัมพันธ์
‪นิทรรศการที่พิพิธภัณฑ์ประวัติศาสตร์ไมแอมี
‪เล่นหูเล่นตาหน่อยครับ
‪ต้องอย่างนั้น
‪สวยครับ
‪เอาละ จอร์จ ‪บอกเขาให้ทำมือแบบนี้
‪พักก่อนไหมครับ ‪พักหน่อยแล้วกัน
‪เพราะชุดคงหนักน่าดู...
‪ผ้าคลุมนี่หนักเท่าไร
‪คงหนักมากเลยสิ
‪ประมาณ 7 กิโลกรัม
‪เฮ้ย...
‪เส้นประสาทไซอาติกเขาถูกกดทับ
‪ทำให้เขาเคลื่อนไหวลำบาก
‪ผ้าคลุมที่หนักมากๆ ฉันก็มีอยู่นะ ‪แต่ตัวนี้มันหนัก 7-9 กก. เลย
‪จะออกโทรทัศน์ก็ต้องแต่งตัวให้ดี ‪เตรียมตัวให้พร้อม วางแผนให้รอบด้าน
‪มันเป็นงาน
‪ฉันฝืนตัวเองมากไป ‪ต้องใช้เรี่ยวแรงเยอะมาก
‪ก็เหนื่อยนะ
‪เขาต้องทนเจ็บ
‪ปวดตามตัวแทบตาย ‪ทรมานตัวเองแท้ๆ
‪เขาเหนื่อยน่ะ ‪เหนื่อยเพราะอายุมากแล้ว
‪เขายังอยากทำหลายอย่าง...
‪ที่ตอนนี้คงทำไม่ไหวแล้ว
‪ขอถ่ายเพิ่มนะครับ
‪- อีกรูปเหรอ ‪- ครับ
‪ตัวนี้หนักมาก...
‪แถมยังสองชั้น
‪คุณถือว่าชีวิตช่วงนี้ ‪เป็นชีวิต "กึ่งเกษียณ" เลยหรือเปล่า
‪ไม่ ฉันไม่มีวันเกษียณ
‪ขอตายในหน้าที่ดีกว่า
‪พูดอะไรก็ไม่รู้ เกษียณเนี่ยนะ
‪ฉันไม่ยอมเกษียณหรอก
‪พลังงานยังล้นเหลือ
‪อายุเพิ่ง 20 ปี ‪เพิ่งเริ่มการเดินทางบทใหม่ในชีวิต...
‪ของฮีโร
‪ชีวิตคนเรามันสั้น
‪ฉันคือวอลเตอร์ คือร่างกาย ‪แต่ที่สำคัญกว่าร่างกาย
‪คือจิตวิญญาณและสารที่ส่งออกไป ‪จะคงอยู่ชั่วนิรันดร์
‪(หนึ่งสัปดาห์ก่อนเปิดนิทรรศการ)
‪ตอนนั้นฉันอยู่ในห้องทำงาน ‪เขาโทรมาหาฉัน
‪เขาบอกว่า "มาหาหน่อย ฉันล้ม"
‪ปรากฏว่าผ้าปูที่นอนพันตัวเขาอยู่
‪พอลุกจากเตียงก็เลยล้ม
‪เราสามคนรีบวิ่งเข้าไป ‪คลายผ้าออกจากตัวเขา
‪แต่พอจะไปอาบน้ำ เขาก็ล้มอีก
‪วิลลี่บอกว่าได้ยินเสียงเขาล้มฟาดพื้นดังมาก
‪หลังเขามีรอยช้ำ
‪เราทำใจยากมาก
‪ไม่เคยเห็นเขาเป็นแบบนี้เลย
‪ดูสิ เจสซี
‪ขอบคุณนะเจสซี ขอบคุณมาก
‪ขอบคุณจากใจ ขอบคุณ
‪เธอทำให้ชีวิตฉันมีความสุข
‪หลังจากที่เราพาเขาไปตรวจ ‪ได้ดูผลเอ็กซ์เรย์...
‪หมอวินิจฉัยว่าเขากระดูกร้าว
‪ที่ซี่โครงกับกระดูกสันหลังส่วนอก
‪และยังมีรอยร้าวที่กระดูกเชิงกราน
‪ฉันใจเย็นแล้ว ‪แต่คิดแล้วอยากจะบ้าตาย
‪ฉันไม่กลัวอะไรทั้งนั้น ‪ไม่มีอะไรหยุดฉันได้ ซึ่ง...
‪บางครั้งก็ปวด บางครั้งก็ไม่ปวด
‪อย่างเมื่อวาน ฉันปวดแทบตาย
‪การได้อยู่หน้ากล้องทำให้เขาสดชื่น
‪เพิ่มแสงหน่อยไหม หรือลดแสง
‪แบบนี้ดีแล้ว
‪ฉันดูเป็นไงบ้าง
‪อย่าตอบส่งๆ สิ ดูให้ดี
‪ก็เหมือนที่กล้อง การถ่ายทำ และแสงไฟ ‪ทำให้เขามีชีวิตชีวา
‪ฝูงชนทำให้เขาสดชื่นยิ่งกว่า
‪ถึงจะกระดูกร้าว ‪ถึงจะปวดตามตัว...
‪เขาไปร่วมงานที่ไมแอมีแน่นอน
‪ไปแน่ๆ
‪โอ๊ย ตายแล้ว
‪(อัศวินรถม้า)
‪(ยินดีต้อนรับสู่ไมแอมี)
‪ไง วอลเตอร์ เป็นไงบ้าง
‪ที่นี่คือบ้านหลังที่สองของเรา
‪ไมแอมี
‪- เพลงนั้นร้องยังไงนะ ‪- เพลงไหน
‪"แค่เธอ แค่เธอ แค่เธอ...
‪ที่ว่า "ขอวอนท้องฟ้า..."
‪ฉันสนใจแค่เธอ แค่เธอ แค่เธอ
‪ไม่มีใครอื่นนอกจากเธอ ‪แค่เธอ แค่เธอ
‪ฉันสนใจแค่เธอ แค่เธอ แค่เธอ
‪ไม่มีใครอื่นนอกจากเธอ
‪(พิพิธภัณฑ์ประวัติศาสตร์ไมแอมี)
‪ตอนนี้ถึงคิวใคร
‪- ตอนนี้ ‪- ไพรเมอร์อิมแพกโต
‪โอเค
‪(อยู่ระหว่างการถ่ายทำ)
‪นับเป็นเกียรติมากค่ะ ท่านผู้ชม
‪ที่ได้พบกับวอลเตอร์ เมอร์คาโดในวันนี้
‪ผมอยู่กับวอลเตอร์ เมอร์คาโด ‪คงไม่ต้องแนะนำให้มากความ
‪ฉันอยากถามเรื่อง ‪นิทรรศการสุดมหัศจรรย์นี่
‪ฉันอยู่หน้ากล้องมา 50 ปีแล้ว
‪ช่วยอธิบายหน่อยค่ะว่า ‪นิทรรศการนี้สำคัญต่อคุณอย่างไร
‪เป็นการให้ผู้ชมได้ลองสัมผัส
‪สารัตถะของวอลเตอร์ เมอร์คาโด
‪วอลเตอร์เป็นมากกว่าผ้าคลุม ‪ทรงผม หรืออะไรที่พวกเขาคิดกัน
‪วอลเตอร์ เมอร์คาโดคือพลังอันยิ่งใหญ่
‪จะกลับไปไพรเมอร์อิมแพกโตไหมคะ
‪ไม่รู้สิ เพราะบางสิ่งก็มียุคสมัยของมัน
‪คุณเป็นนักแสดง นักร้อง นักเต้น...
‪ว่าต่อไป ถูกต้องทุกอย่าง
‪อยากฝากอะไรถึงชาวฮิสแปนิก
‪เราควรร่วมแรงร่วมใจกัน ‪ให้มากขึ้นในทุกๆ วัน
‪ความหลากหลายทำให้เราเข้มแข็ง
‪(ฆอร์เฆ ราโมส ‪นักข่าว)
‪น่าเสียดายที่วันนี้ ‪ฉันตื่นมาเสียงแหบ
‪ไม่รู้เป็นเพราะอะไร ‪แต่ฉันป่วยหลายอย่าง
‪เส้นประสาทก็ไม่ดี แต่ฉันบอกตัวเองว่า ‪"ห้ามพลาดฆอร์เฆ ราโมสเด็ดขาด"
‪แต่เขาว่ากันว่า
‪"ต้องสุขภาพดีก่อน ‪ถึงจะป่วยได้"
‪- แปลว่าคุณแข็งแรงดีทีเดียว ‪- แน่นอนอยู่แล้ว
‪พลังงานเต็มเปี่ยม
‪ผมพูดอายุคุณได้ไหม 87 ปีน่ะ
‪ไม่ใช่นะ
‪ไม่ใช่
‪มากกว่า 50 แต่ยังไม่ตาย บอกแค่นั้นพอ
‪ฟังดูน่าทึ่งมากเลยนะครับ
‪ขอถามอะไรหน่อย ผมไม่เชื่อเรื่องพระเจ้า
‪เมื่อเราตาย...
‪ผมไม่รู้ว่าจะเกิดอะไรขึ้น
‪ดีแล้ว
‪เก็บไว้ให้ประหลาดใจบ้าง
‪- ดีแล้ว ‪- ถ้าได้ประหลาดใจก็ดี
‪ผมหวังให้ตัวเองคิดผิด
‪เมื่อเราตาย...
‪จะเกิดอะไรขึ้น วอลเตอร์
‪ร่างกายซึ่งเปรียบเสมือนบ้านหรือกรงขัง...
‪กำเนิดจากผืนดิน ก็กลับสู่ผืนดิน
‪คุณเป็นเพียงอะตอมและโมเลกุล ‪แต่ภายในตัวคุณมี...
‪สิ่งที่เป็นอมตะ คงอยู่ชั่วนิรันดร์
‪ชั่วนิรันดร์เหรอ
‪นั่นคือคุณคิดว่าเรายังคงดำรงอยู่ ‪แม้ไม่มีร่างกาย
‪ใช่ จนกว่าจะกลับชาติมาเกิด
‪เพราะฉันเชื่อ...
‪ไม่สิ ฉันรู้ว่าการเวียนว่ายตายเกิดมีจริง
‪คุณจะตายในปวยร์โตรีโกหรือเปล่า
‪ถึงที่ตายก็ต้องตาย
‪ฉันไม่ได้กังวลเรื่องความตายมากขนาดนั้น
‪เหรอครับ
‪ฉันไม่อยากพูดเรื่องความตาย ‪เพราะว่า...
‪ยังไงสักวันเราก็ต้องตาย
‪วันที่เราเกิดมา เราถูกกำหนดไว้แล้ว ‪ว่าต้องตายสักวัน
‪แล้วมีใครหรือเปล่า อย่างพระเจ้า
‪ที่คอยบอกเราว่าอะไรจะเกิดขึ้น
‪พระเจ้ามีจริง สถิตอยู่ในนี้
‪พระเจ้าในตัวฉัน...
‪ทักทายพระเจ้าในตัวคุณ
‪นมัสเต
‪คุณก็รู้ว่าผมจบการสัมภาษณ์ไม่ได้
‪ถ้าไม่ให้คุณปิดท้ายด้วย ‪"ความรักมากมาย" ของคุณ
‪ขอพระเจ้าอวยพรพวกคุณทุกคน ‪ต่อให้คุณไม่เชื่อเรื่องพระเจ้าก็ตาม
‪ขอพระเจ้าอวยพรพวกคุณทุกคน
‪วันนี้ พรุ่งนี้ และตลอดไป
‪และขอจงรับสิ่งนี้จากฉันไปเสมอ
‪ความสุขสงบ
‪แต่เหนือสิ่งอื่นใด
‪ความรักมากมายมหาศาล
‪(เช้าวันเปิดนิทรรศการ)
‪ฉันได้ขึ้นหน้าหนึ่ง
‪ดูสิ
‪ผ้าคลุมของฉันอยู่ในพิพิธภัณฑ์
‪คืนนี้ฉันมีความสุขมาก
‪ฉันอึ้งไปเลย
‪คำพูดดีๆ มากมายถาโถมเข้าใส่ฉัน
‪ทุกคนคุยกันเรื่องค่ำคืนนี้
‪ครอบครัวฉันอยู่กันพร้อมหน้า
‪คิดว่าไงกันบ้าง ใหญ่ไปหรือเปล่า
‪ใหญ่ไปหน่อยเนอะ
‪เรียบๆ สมเป็นวอลเตอร์
‪ฉันตื่นขึ้นมาเช้านี้ ‪รู้สึกเหมือนเป็นเช้าแรกในชีวิตฉันเลย
‪วันนี้คือวันของฉัน
‪วันนี้ฉันจะเป็นวอลเตอร์ ‪ในแบบฉบับที่ดีที่สุด
‪ชีวิตคือการสร้างตัวตนใหม่อยู่เสมอ
‪ฉันไม่เคยซักซ้อมเพื่อเป็นตัวเอง
‪พร้อมให้ถ่ายโคลสอัพหรือยังคะ
‪พร้อมแล้ว...
‪พร้อม
‪พร้อมให้ถ่ายโคลสอัพแล้ว
‪อย่าถ่ายรถเข็น
‪อย่าถ่าย
‪ถ่ายแค่ท่อนบนก็พอ
‪ทางนี้ วอลเตอร์
‪(พิพิธภัณฑ์ประวัติศาสตร์ไมแอมี ‪ตึกเหนือ)
‪ผมไม่เคยเจอวอลเตอร์ตัวเป็นๆ ‪ก็เลยตั้งตารอเจอเขาในวันนี้
‪เรามาที่นี่ก็เพื่อเขา
‪ร้อนนะ ขอเตือนนะว่าร้อนนิดหน่อย
‪ร้อนนะ
‪รับคนเพิ่มไม่ได้แล้วเหรอ
‪- อะไรนะ ‪- ที่เต็มแล้วเหรอ
‪เต็มแล้ว ทีมงานกันไม่ให้คนเข้ามาเพิ่มแล้ว
‪เพิ่งเข้ามาได้ ร้อนจะตายอยู่แล้ว ‪เรารอวอลเตอร์ เมอร์คาโดกันอยู่
‪มีดนตรีให้ฟัง
‪แต่เขาอยู่ไหนก็ไม่รู้
‪เรายังไม่เจอเขาเลย ‪พวกเรานี่แฟนพันธุ์แท้เลยนะ
‪งานฉลองให้วอลเตอร์จะเริ่มแล้ว
‪ไม่รู้สิ ไม่รู้ว่าจะเกิดอะไรขึ้น
‪ฉันทั้งตื้นตัน ทั้งมีความสุข
‪ไม่รู้นะว่าตอนนี้เขาจะตื่นเต้นแค่ไหน
‪แต่เราตื่นเต้นกันมาก
‪ตื่นเต้นสุดๆ
‪ให้ตายสิ
‪ต้องไปนั่งบนบัลลังก์แล้วค่ะ
‪แต่ต้องมีเต้นเปิดงานก่อนนี่
‪- ต้องให้เขาไปนั่งเตรียมตัวก่อน ‪- ผมรู้
‪(เริ่มแปลกๆ แล้วสิ)
‪ตอนนี้เลยเหรอ นั่งเลยนะ
‪โอเค วอลเตอร์ ไปกัน
‪โอเค ฉันรู้ว่าฉันดูสงบมาก
‪แต่ฉันจะบ้าตายอยู่แล้ว เพราะ...
‪ตอนเด็กๆ ฉันดูรายการคุณ ฉันรักคุณค่ะ
‪ชอบเสื้อคุณจัง
‪- ชอบเหรอ ‪- รักเลย
‪ฉันติดตามคุณมาจากสเปน
‪ว้าว
‪ผมทำตามที่คุณบอกเสมอ ‪ตามวิถีชาวกรกฎ
‪คุณสวยมากเลย
‪ขอบคุณค่ะ ฉันราศีพิจิก
‪เชิญท่านต่อไป
‪ปลุกเสกให้หน่อยค่ะ ‪ถ่ายรูปด้วยนะคะ
‪สำหรับฉัน
‪นี่เป็นช่วงเวลาที่งดงาม ‪และน่าจดจำที่สุดในชีวิต
‪(เช้าวันต่อมา)
‪ดูนั่นสิ
‪คุณพระ...
‪โปสเตอร์สวยมากจริงๆ
‪สวยไปหมดเลย ผมฉันสวยจริงๆ
‪สวยมาก
‪ดูตัวนี้สิ สวยมาก
‪มีรูปครอบครัวด้วยนะ ‪ตั้งแต่สมัยฉันยังเด็ก
‪คุณพระช่วย
‪รูปนี้คงไม่มีฉันสินะ วิลลี่
‪- รูปไหน ‪- รูปนี้
‪คุณอยู่นี่ไง
‪ฉันไม่เชื่อหรอก
‪นี่คูคา นี่เฮนรี่ ‪นี่พ่อกับแม่คุณไง
‪- น่าเศร้าจริงๆ ‪- ไม่เอาน่า...
‪น่าเศร้าจริงๆ
‪ฉันเป็นหมอดูก็จริง ‪แต่ฉันไม่อยากรู้อนาคตตัวเองหรอก
‪ฉันอยากเพลิดเพลิน ‪ไปกับทุกชั่วขณะของชีวิต
‪ดูสิ
‪ดูนั่น
‪ฉันน่ารักมากเลยเนอะ
‪ใช่
‪รู้สึกเหมือนได้ขึ้นสวรรค์แล้วเลย ‪ฉันได้ใช้ชีวิตที่ตัวเองเลือก
‪ได้อยู่กับคนที่ฉันรัก ‪นี่มันสวรรค์ชัดๆ
‪ไม่มีอะไรจะดีไปกว่านี้แล้ว
‪สวรรค์คือวันนี้ ‪สวรรค์คือตอนนี้
‪เลอค่าจริงๆ
‪วอลเตอร์จะไม่มีวัน...
‪ไม่มีวันจากไป
‪จริงอยู่ว่าร่างกายจะจากไป
‪ร่างกายเป็นเพียงเปลือกนอก ‪ไม่สำคัญอะไร
‪หากเธอจากไป
‪เมื่อเขาตาย ‪สารัตถะของวอลเตอร์จะคงอยู่ตลอดไป
‪ในหัวใจทุกคนที่รักเขา
‪วอลเตอร์ เมอร์คาโดคือพลังอันยิ่งใหญ่ ‪ที่ไร้ซึ่งจุดเริ่มต้นและจุดจบ
‪เขาเคยเป็นดาวดวงหนึ่ง แต่ตอนนี้...
‪วอลเตอร์ได้กลายเป็นกลุ่มดาว
‪(สามเดือนให้หลัง ‪วอลเตอร์ถึงแก่กรรมในซานฆวน)
‪(รายล้อมไปด้วยญาติมิตร)
‪(แม้ร่างกายจะจากโลกนี้ไปแล้ว)
‪(แต่สารแห่งความรัก ‪และความสงบสุขยังคงอยู่สืบไป)
‪คำบรรยายโดย ฐิติคมน์ ญาณสมบัติ
‪ขอพระเจ้าอวยพรพวกเรา วันนี้...
‪พรุ่งนี้ และตลอดไป
‪และขอจงรับสิ่งนี้จากฉันไปเสมอ
‪ความสุขสงบ
‪แต่เหนือสิ่งอื่นใด ‪คือความรักมากมาย...
‪มหาศาล